CELEX: 31999Y1223(01)
Language: da
Date: 1999-12-09 00:00:00
Title: Rådets henstilling af 9. december 1999 vedrørende samarbejde om bekæmpelse af finansieringen af terroristgrupper

Avis juridique important

|

31999Y1223(01)

Rådets henstilling af 9. december 1999 vedrørende samarbejde om bekæmpelse af finansieringen af terroristgrupper  

EF-Tidende nr. C 373 af 23/12/1999 s. 0001 - 0001

RÅDETS HENSTILLINGaf 9. december 1999vedrørende samarbejde om bekæmpelse af finansieringen af terroristgrupper(1999/C 373/01)RÅDET FOR DEN EUROPÆISKE UNION,som henviser til traktaten om Den Europæiske Union, ogsom tager følgende i betragtning:Der er behov for at øge samarbejdet mellem medlemsstaterne om bekæmpelse af finansieringen af terroristgrupper;der bør med henblik herpå finde en øget udveksling af oplysninger sted;Europol bør så vidt muligt inddrages i dette samarbejde,HENSTILLER:1. At medlemsstaterne arbejder endnu tættere sammen om bekæmpelse af finansieringen af terroristgrupper.2. Med henblik herpå bør de udveksle oplysninger om strukturer og modus operandi for finansieringen af terroristgrupper, der opererer i mere end en medlemsstat, som deres sikkerhedsmyndigheder ligger inde med. De udvekslede oplysninger bør ajourføres snarest muligt, når der foreligger nye efterretninger i en medlemsstat.3. Den kompetente gruppe i Rådet bør drøfte de terroristgrupper, der udgør en særlig risiko, og som bør efterforskes nærmere af medlemsstaternes sikkerhedsmyndigheder. Med henblik herpåa) bør de centrale myndigheder i medlemsstaterne, der er ansvarlige for efterforskningen af terroristgrupperne, udveksle efterretninger om disse grupper, især om deres forbindelser til grupper i andre medlemsstaterb) bør de kompetente myndigheder sammenholde oplysningerne med deres egne disponible efterretninger og undersøge, om terroristgruppen på dette grundlag kan retsforfølges i medlemsstatenc) behandler Rådets gruppe med udgangspunkt i hver enkelt medlemsstats vurdering forslag til et fælles initiativ mod en bestemt terroristgruppe eller bestemte terroristgrupper, der opererer i mere end én stat, og inddrager de medlemsstater, der ønsker at deltage, for så vidt deres deltagelse er i overensstemmelse med deres nationale ret.4. Når aktionen er afsluttet, bør efterretninger, der er af betydning for mere end én medlemsstat, udveksles og evalueres. Den medlemsstat, der har formandskabet i Rådet, eller en anden berørt medlemsstat aflægger rapport om aktionens forløb og de nye efterretninger, der er opnået.5. Medlemsstaternes deltagelse i samarbejdet bør kun finde sted i det omfang, det er tilladt i henhold til national ret, og for så vidt en identificerede organisation har overtrådt gældende ret i den pågældende medlemsstat. Ingen medlemsstat bør derfor føle sig forpligtet til at deltage i aktionerne.6. Alle implicerede medlemsstater bør sørge for, at de videregivne oplysninger behandles som absolut fortrolige. De omstændigheder i sagen, der videregives, bør udelukkende anvendes til bekæmpelse af finansieringen af terroristorganisationer. Det bør ikke være tilladt at videregive disse oplysninger til tredjelande uden den formidlende medlemsstats tilladelse. Nationale procedurer om fortrolighed og databeskyttelse berøres ikke af denne henstilling.7. Oplysningerne videregives gennem forbindelseskontoret.8. Europol bør så vidt muligt inddrages i samarbejdet inden for rammerne af gældende ret.9. Denne henstilling berører ikke de eksisterende procedurer for politisamarbejdet mellem medlemsstaterne.Udfærdiget i Bruxelles, den 9. december 1999.På Rådets vegneO. HEINONENFormand